Anghel Iordănescu împlineşte 74 de ani. Mesajul fiului său, Edi Iordănescu, actualul selecţioner al României
Anghel Iordănescu împlineşte, sâmbătă, 74 de ani, iar fiul său Edward, actualul selecţioner al naţionalei României, i-a transmis un mesaj emoţionant prin intermediul rețelelor de socializare.
Astăzi este despre tine!! Azi şi întotdeauna!! La mulţi ani, tată şi cel mai bun prieten!", a scris Edi Iordănescu pe Facebook, postând două fotografii în care apare în braţele tatălui său.
Anghel Iordănescu s-a născut la 4 mai 1950, la Bucureşti.
Anghel Iordănescu, o viață în tricoul Stelei
El a jucat la Steaua în două perioade: 1961 - 1982 şi 1985 - 1986. Timp de trei sezoane, acesta a evoluat în Grecia, la OFI Creta.
Ca tehnician, Anghel Iordănescu a activat la cluburile Steaua, în perioadele 1986 - 1990 şi 1992 - 1993, la Anorthosis, în perioada 1990 - 1992, Al-Hilal, în 1999 - 2000, la Rapid, în perioada iulie - septembrie 2000, la Al-Ittihad, în perioada 2005 - 2006 şi la Al-Ain, în perioada iulie - decembrie 2006.
Anghel Iordănescu a pregătit naţionala României în perioadele 1993 - 1998, 2001 - 2004 şi decembrie 2013 - octombrie 2014. Acesta a fost şi selecţionerul Greciei în perioada august 1998 - martie 1999.
El a realizat şi cea mai mare performanţă a naţionalei, din postura de antrenor al Generaţiei de Aur, sferturi de finală, la World Cup 1994, unde tricolorii au fost eliminaţi de Suedia.
Urmăriți SPORT.RO și pe Google News